REPUBLIKA SRBIJA

NARODNA SKUPŠTINA

Odbor za administrativno-budžetska

i mandatno-imunitetska pitanja

21 Broj 06-2/373-14

5. novembar 2014. godine

B e o g r a d

ZAPISNIK

SA 29. SEDNICE ODBORA ZA ADMINISTRATIVNO-BUDžETSKA I MANDATNO-IMUNITETSKA PITANjA, ODRŽANE 5. NOVEMBRA 2014. GODINE

Sednica je počela u 15,15 časova.

Sednicom je predsedavao Zoran Babić, predsednik Odbora.

Sednici su prisustvovali članovi Odbora: Ljubiša Stojmirović, Veroljub Matić, Obrad Isailović, Darko Laketić i Dragana Barišić.

Sednici su prisustvovali zamenici odsutnih članova Odbora: Srđan Kružević, zamenik Petra Petrovića, Adriana Anastasov, zamenik Katarine Rakić, Žarko Bogatinović, zamenik Aleksandra Markovića, Stefana Miladinović, zamenik Milisava Petronijevića i Suzana Spasojević, zamenik Đorđa Milićevića.

Sednici nisu prisustvovali članovi Odbora: Petar Petrović, Katarina Rakić, Aleksandar Marković, Olgica Batić, Milan Krkobabić, Milisav Petronijević, Đorđe Milićević, Snežana Malović, Vesna Martinović, Saša Maksimović i Dušica Stojković.

Na predlog predsednika, Odbor je jednoglasno utvrdio sledeći

D n e v n i r e d:

1. Razmatranje ostavke koju je na funkciju narodnog poslanika podneo Bojan Zirić (01 broj 118-3860/14 od 27. oktobra 2014. godine);

2. Donošenje odluke o usklađivanju visine osnovice za obračun i isplatu plata za predsednika Republike, narodne poslanike i imenovana lica u Službi predsednika Republike i Službi Narodne skupštine sa Zakonom o privremenom uređivanju osnovica za obračun i platu plata, odnosno zarada i drugih stalnih primanja kod korisnika javnih sredstava;

3. Razno.

**Prva tačka dnevnog reda**: Razmatranje ostavke koju je na funkciju narodnog poslanika podneo Bojan Zirić (01 broj 118-3860/14 od 27. oktobra 2014. godine)

Predsednik Odbora obavestio je članove i zamenike članova Odbora da je ostavka Bojana Zirića na funkciju narodnog poslanika podneta u skladu sa Zakonom o izboru narodnih poslanika i Poslovnikom Narodne skuštine, kao i da je imenovani, u skladu sa članom 198. stav 2. Poslovnika Narodne skupštine, pozvan da prisustvuje ovoj sednici.

Diskusije nije bilo.

Na predlog predsednika, Odbor je jednoglasno usvojio i Narodnoj skupštini podneo sledeći

I Z V E Š T A J

 Odbor je utvrdio da je podnošenjem ostavke narodnog poslanika Bojana Zirića, izabranog sa Izborne liste ALEKSANDAR VUČIĆ - BUDUĆNOST U KOJU VERUJEMO (Srpska napredna stranka, Socijaldemokratska partija Srbije, Nova Srbija, Srpski pokret obnove, Pokret socijalista) nastupio slučaj iz člana 88. stav 1. tačka 2. Zakona o izboru narodnih poslanika u kome se podnošenje ostavke navodi kao jedan od razloga za prestanak mandata narodnom poslaniku pre isteka vremena na koje je izabran, te predlaže da Narodna skupština, u smislu člana 88. st. 3. i 4. istog zakona, konstatuje prestanak mandata imenovanom narodnom poslaniku.

 Na taj način omogućava se izbor novog narodnog poslanika, putem dodeljivanja mandata od strane podnosioca navedene izborne liste drugom kandidatu, u skladu sa članom 92. Zakona o izboru narodnih poslanika.

 Za izvestioca Odbora na sednici Narodne skupštine određen je Zoran Babić, predsednik Odbora.

**Druga tačka dnevnog reda**: Donošenje odluke o usklađivanju visine osnovice za obračun i isplatu plata za predsednika Republike, narodne poslanike i imenovana lica u Službi predsednika Republike i Službi Narodne skupštine sa Zakonom o privremenom uređivanju osnovica za obračun i iplatu plata, odnosno zarada i drugih stalnih primanja kod korisnika javnih sredstava

Predsednik Odbora je istakao da je usled stupanja na snagu Zakona o privremenom uređivanju osnovica za obračun i isplatu plata, odnosno zarada i drugih stalnih primanja kod korisnika javnih sredstava, „Službeni glasnik RS“, br. 116/14, 28. oktobra 2014. godine, a imajući u vidu da prema članu 3. Zakona o platama u državnim organima i javnim službama Administrativni odbor utvrđuje osnovicu za obračun i isplatu plata za predsednika Republike, narodne poslanike i imenovana, postavljena i zaposlena lica u službama predsednika Republike i Narodne skupštine Republike Srbije, neophodno da Odbor donese odluku o usklađivanju visine osnovice za obračun i isplatu plata za navedena lica. Kako je istakao, navedeno usklađivanje neophodno je imajući u vidu da je članom 5. Zakona propisano da se osnovica za obračun i isplatu plata kod korisnika javnih sredstava, utvrđena zakonom, drugim propisom ili drugim opštim i pojedinačnim aktom, koji je u primeni na dan donošenja zakona, umanjuje za 10%, a članom 9. stav 2. da će se u roku od 15 dana od dana stupanja na snagu Zakona, uskladiti i drugi opšti akti kojima je utvrđena osnovica za obračun i isplatu plata kod korisnika javnih sredstava na koje se ti propisi i opšti akti odnose.

Diskusije nije bilo.

Na predlog predsednika, Odbor je većinom glasova doneo Odluku o visini osnovice za obračun i isplatu plata za predsednika Republike, narodne poslanike i imenovana lica u Službi predsednika Republike i Službi Narodne skupštine.

**Treća tačka dnevnog reda**: Razno

Povodom ove tačke dnevnog reda nije bilo predloga ni diskusije.

Sednica je završena u 15,25 časova.

Sastavni deo ovog zapisnika čini obrađeni tonski snimak sednice Odbora.

 SEKRETAR PREDSEDNIK

Svetlana Dedić Zoran Babić